Sadio Mané

Sadio Mané (* 10. apríl 1992, Bambali, Senegal) je senegalský profesionálny futbalista, ktorý hrá ako útočník za saudskoarabský tím Al Nassr a za národný tím Senegalu. Je považovaný za jedného z najlepších hráčov na svete a ako jeden z najlepších afrických futbalistov. Sadio je predovšetkým známy svojim pressingom, driblingom a rýchlosťou.
Mané začal svoju profesionálnu kariéru vo veku 19 rokov v klube Metz vo francúzskej Ligue 2, ale po chabej sezóne prestúpil v roku 2012 do rakúskeho klubu Red Bull Salzburg za poplatok 4 miliónov eur. V Red Bull Salzburg vyhral v sezóne 2013/14 ligu a domáci pohár. Neskôr v lete Mané prestúpil do anglického klubu Southampton za klubový rekordný poplatok vo výške 11,8 £ miliónov. Tam vytvoril nový rekord Premier League za najrýchlejší hetrik, keď v roku 2015 skóroval za 176 sekúnd pri výhre 6:1 nad Aston Villou.
Mané v roku 2016 podpísal zmluvu s klubom Liverpool za poplatok 34 miliónov libier, čím sa v tom čase stal najdrahším africkým hráčom v histórii. V rokoch 2018 a 2019 pomohol tímu dostať sa po sebe do finále Ligy majstrov UEFA. V sezóne 2018/2019 skončil spoločne so Salahom a Aubameyangom ako najlepší strelec ligy a vyhral Zlatú kopačku Premier League. Mané pomohol Liverpoolu ukončiť 30-ročné sucho o ligový titul. S klubom vyhral v sezóne 2019/2020 Premier League. V októbri 2021 strelil svoj 100. gól v Premier League a stal sa tak tretím Afričanom, ktorý dosiahol tento míľnik. Mané skončil štvrtý a druhý v ročníkoch Ballon d'Or 2019 a 2022; a v kategórii Najlepší hráč FIFA obsadil piate miesto v roku 2019 a štvrté miesto v roku 2020.
Na medzinárodnej úrovni zaznamenal Mané od svojho debutu v roku 2012 – 35 gólov v 95 zápasoch za Senegal a v súčasnosti je najlepším strelcom svojej krajiny a tretím v počte reprezentačných zápasov. Reprezentoval Senegal na olympijských hrách v roku 2012, ako aj na ročníkoch Afrického pohára národov v rokoch 2015, 2017, 2019 a 2021. Na turnaji v roku 2019 prehral Senegal finále proti Alžírsku. O rok neskôr bol Mané vyhlásený za afrického futbalistu roka. Vo finále v roku 2021 Mané strelil víťazný gól v penaltovom rozstrele, a Senegal získal prvý titul Afrického pohára národov. Sadio bol vyhlásený za hráča turnaja. V roku 2022 bol druhýkrát korunovaný za najlepšieho hráča Afriky. Mané tiež reprezentoval svoju krajinu na Majstrovstvách sveta vo futbale v roku 2018. Majstrovstvá sveta vo futbale v roku 2022 pre zranenie neabsolvoval.
Životopis.
Detstvo.
Mané sa narodil v Bambali, Sédhiou, v Senegale. Túžil po futbalovej kariére, ale jeho otec (ktorý bol imámom ) mu v detstve zakázal tento šport hrať. Otec zomrel, keď mal Sadio len sedem rokov. Vo veku 15 rokov utiekol z rodnej dediny s pomocou priateľa z detstva, Luca Djibouna, a odišiel do Dakaru, aby naplnil svoju ambíciu stať sa futbalistom; odvtedy ho rodina podporovala, aby naplnil svoj potenciál.
Začiatky kariéry.
V roku 2009 si ho všimli skauti keď hral v M'Bour a neskôr ho posunuli do klubu Génération Foot. Tomuto klubu v sezóne 2010-11 pomohol k postupu do druhej ligy.
Metz.
V roku 2011 Mané prestupil do klubu vo francúzskej Ligue 2 Metz, ktorý mal uzavretú dohodu o partnerstve s Génération Foot. Svoj profesionálny debut absolvoval 14. januára 2012, keď nastúpil ako náhradník za Kévina Diaza v 75. minúte. Zápas prehrali 0:1 proti Bastii. Vo svojej prvej ligovej sezóne odohral 19 zápasov, z toho 12 v základnej zostave. 4. mája strelil jediný gól pri prehre 2:5 nad Guingampom na Stade Saint-Symphorien. Metz bol na konci sezóny zostúpil do Championnat National.
Red Bull Salzburg.
Metz stanovil vyvolávaciu cenu v hodnote 2 € miliónov za Maného a pritiahol pozornosť mnohých klubov, vrátane portového riaditeľa Red Bull Salzburg Ralfa Rangnicka. Metz, ktorý počas leta dostal niekoľko ponúk, zvýšili požadovanú cenu za senegalského útočníka na 4 € miliónov. 31. augusta 2012 Mané prestúpil do Salzburgu. Pre Metz to bola tretia najvyššia prestupová suma v histórií klubu.
Svoj prvý hetrik za klub zaznamenal 31. októbra, keď Salzburg vyhral vonku na ihrisku SC Kalsdorf v treťom kole Rakúskeho pohára. Salzburg zvíťazil 3:1
27. októbra 2013 strelil svoj prvý hetrik v rakúskej Bundeslige. Salzburg vyhral vonku proti Grödigu 3:0. Ďalší hattrick zaznamenal 7. mája 2014, keď Salzburg vyhral 7:0 na ihrisku Hornu v semifinále rakúskeho pohára. Sezónu Salzburg ukončil výhrou double. Koncom augusta 2014 si Mané vynútil prestup z klubu tým, že neprišiel na tréning pred najdôležitejším zápasom Salzburgu v sezóne, kedy sa mohli kvalifikovať do Ligy majstrov.
Southampton.
Sezóna 2014-15.
1. septembra 2014 Mané prestúpil za 11,8 £miliónov do Southamptonu v Premier League.S klubom podpísal štvorročnú. Debutoval o 22 dní neskôr, keď vyhral Southampton vyhral v zápase Ligového pohára 2:1 nad Arsenalom. Mané v tomto zápase vybojoval penaltu, ktorá priniesla prvý gól Southamptonu v zápase. Svoj prvý ligový zápas za klub odohral pri víťazstve 2:1 nad Queens Park Rangers. Svoj prvý gól za klub strelil pri víťazstve 8:0 nad Sunderlandom 18. októbra , hoci bol následne vyhodnotený ako vlastnź gól Patrickom van Aanholtom. Vo svojom ďalšom zápase už ale strelil svoj prvý gól, o týždeň neskôr vyhral Southampton 1:0 nad Stoke City.
16. mája počas posledného domáceho zápasu sezóny Mané skóroval trikrát za 2 minúty a 56 sekúnd pri výhre 6:1 nad Aston Villou, čím vytvoril nový rekord Premier League v najrýchlejšie strelenom hetriku. Rekord držal od roku 1994 Robbie Fowler, ktorý strelil tri góly proti Arsenalu za 4 minúty a 33 sekúnd. Mané ukončil sezónu s 10 gólmi v 32 zápasoch vo všetkých súťažiach.
Liverpool.
Sezóna 2016-17.
28. júna 2016 sa Mané pripojil k Liverpoolu za prestupovú čiastku vo výške 34 miliónov libier. S klubom podpísal zmluvu na 5 rokov. Prestupová čiastka z neho spravila svojho času najdrahšieho afrického hráča histórie. 14. augusta debutoval v Premier League za The Reds, keď strelil štvrtý gól pri výhre 4:3 vonku proti Arsenalu.
19. decembra strelil Mané jediný gól 227. ročníka Merseyside derby v nadstavenom čase proti Evertonu v Goodison Parku. 11. februára 2017 strelil Mané dva góly v priebehu dvoch minút proti Tottenhamu Hotspur na Anfielde, čím dopomohol Liverpoolu k prvému ligovému víťazstvu v roku 2017. 20. apríla 2017 bol Mané vyhlasený v tíme roka PFA po tom, ako vo svojej prvej sezóne v Liverpoole strelil 13 ligových gólov. Napriek tomu, že pre zranenie vynechal druhú časť sezóny, Mané získal 9. mája 2017 ocenenie Liverpool Player of the Season. 
Sezóna 2017-18.
V prvom zápase novej sezóny, 12. augusta 2017, vonku proti Watfordu, strelil Mané prvý gól Liverpoolu v sezóne pri remíze 3:3. Bol vyhlásený za hráča mesiaca Premier League po tom, čo strelil gól v každom z troch zápasov The Reds v auguste. 9. septembra 2017 dostal červenú kartu v prvom polčase po prehre 5:0 nad Manchestrom City po údere brankára Manchestru City Edersona kopačkou do hlavy , čo malo za následok dištanc na tri zápasy. Mané, Mohamed Salah, Roberto Firmino a Philippe Coutinho tvorili plodné útočné kvarteto prezývané „Fab Four“.
14. februára 2018 strelil Mané svoj prvý hetrik za Liverpool pri výhre 5:0 vonku proti Portu v osemfinále prvého zápasu Ligy majstrov UEFA 2017-18. Stal sa tak iba druhým hráčom, ktorý strelil za Liverpool v európskej súťaži hetrik. Neskôr, gólom pri víťazstve 3:0 nad AFC Bournemouth dňa14. apríla, prekonal rekord Demba Ba a stal sa afričanom s najväčším počtom gólov v Premier League.
26. mája počas finále Ligy majstrov UEFA 2018 proti Realu Madrid strelil Mané vyrovnávajúci gól Liverpoolu pri porážke 3:1. Stal sa tak prvým senegalským hráčom, ktorý skóroval vo finále Ligy Majstrov.
Sezóna 2018-19.
22. novembra 2018 Mané podpísal novú dlhodobú zmluvu s Liverpoolom. 10. marca 2019 Mané strelil dva góly pri výhre 4:2 nad Burnley, pričom druhý gól bol jeho 50. súťažným gólom za Liverpool. Vďaka jeho gólom sa stal iba piatym hráčom Liverpoolu, ktorý skóroval v šiestich po sebe idúcich zápasoch na domácej pôde v Premier League po Michaelovi Owenovi, Fernandovi Torresovi, Luisovi Suárezovi a Salahovi. O tri dni neskôr skóroval ešte dvakrát pri výhre 3:1 nad Bayernom Mníchov, aby pomohol Liverpoolu postúpiť do štvrťfinále Ligy majstrov.
Počas ďalšieho zápasu Liverpoolu prekonal ďalší Baov rekord a stal sa senegalským hráčom s najvyšším počtom strelených gólov v jednej sezóne Premier League, keď strelil svoj 17. gól v sezóne pri výhre 2:1 nad Fulhamom. 20. apríla bol spolu so spoluhráčom Virgilom van Dijkom jedným zo šiestich hráčov nominovaných na cenu PFA Players’ Player of the Year. Bol tiež menovaný v tíme roka PFA spolu so spoluhráčmi z Liverpoolu Trentom Alexandrom-Arnoldom, Andrewom Robertsonom a Van Dijkom.
V posledný deň sezóny skóroval Mané dvakrát pri výhre 2:0 nad Wolverhampton Wanderers. Jeho skvelá sezóna mu priniesla 22 gólov vďaka ktorej sa vyhral spoločne so Salahom a Pierre-Emerickom Aubameyangom ocenenie Zlatá kopačka Premier League 1. júna vybojoval Mané vo finále Ligy majstrov UEFA v roku 2019 penaltu proti Tottenhamu, iba 24 sekúnd po výkope, po tom, čo center od Moussu Sissoka zasiahol v pokutovom území jeho ruku. Salah následne penaltu premenil a otvoril skóre Liverpoolu. Liverpool napokon vyhral zápas 2:0 a získal titul.
Sezóna 2019-20.
14. augusta 2019 Mané strelil dva góly vo finále Superpohára UEFA 2019 proti Chelsea v zápase, ktorý Liverpool vyhral 5:4 na penalty po tom, čo sa po 120 minútach zápas skončil 2:2. Mané bol vyhlásený za muža zápasu. Presne o mesiac neskôr skóroval dvakrát pri výhre 3:1 nad Newcastlom United a predĺžil rekordný počet zápasov bez prehry Liverpoolu na Anfielde na 50 zápasov, čo je rekord ligy. Pri svojom 100. vystúpení v Premier League za Liverpool 5. októbra strelil Mané svoj 50. ligový gól za klub pri výhre 2:1 nad Leicesterom City.
21. októbra bol Mané menovaný v 30-člennom užšom výbere na Zlatú loptu 2019. 2. decembra skončil na štvrtom mieste za Lionelom Messim, spoluhráčom z Liverpoolu Virgilom van Dijkom a Cristianom Ronaldom. O dva dni neskôr dal jeden gól a asistoval pri ďalších dvoch góloch, keď Liverpool porazil Everton 5:2 v Merseyside derby, čím predĺžil svoju sériu bez prehry v ligovom futbale na 32 zápasov, čo bol nový klubový rekord. Neskôr v tom istom mesiaci Liverpool vyhral Majstrovstvá sveta klubov FIFA 2019. Mané asistoval Robertovi Firminovi na víťazný gól vo finále proti Flamengu.
7. januára 2020 bol Mané vyhlásený za najlepšieho futbalistu Afriky v kategórii CAF. Je len druhým Senegalčanom (po El Hadji Dioufovi), ktorý získal toto ocenenie.
Sezóna 2020-21.
20. septembra 2020 si Mané otvoril svoj strelecký účet dvomi gólmi v Premier League 2021 keď Liverpool vyhral 2:0 proti Chelsea. 2. októbra 2020 mal Mané pozitívny test na COVID-19. Vzhľadom na kolisavú formu klubu aj Maného bola sezóna 2020/21 najhoršou sezónou v jeho kariére. 23. mája 2021 v posledný deň sezóny, Mané strelil gól pri výhre 2:0 nad Crystal Palace, čím zabezpečil Liverpoolu tretie miesto a klub sa kvalifikoval do ďalšej sezóny Ligy majstrov.
Sezóna 2021-22.
18. septembra 2021 strelil Mané svoj 100. gól v Liverpoole pri domácom víťazstve 3:0 proti Crystal Palace v Premier League. Gólom proti Crystal Palace tiež Mané vytvoril nový rekord Premier League, keď sa stal prvým hráčom, ktorý skóroval v deviatich po sebe idúcich ligových zápasoch proti rovnakému súperovi. 16. októbra strelil Mané svoj 100. gól v Premier League – po Didierovi Drogbovi a Salahovi sa stal tretím Afričanom, ktorý dosiahol tento miľník. 3. mája strelil víťazný gól pri výhre 3:2 vonku nad Villarrealom v semifinále Ligy majstrov, a zabezpečil svojmu tímu postup do finále, ktoré Liverpool nakoniec prehral proti Realu Madrid 1:0.
Filantropia.
V roku 2019 Mané daroval 250 000 libier na výstavbu školy vo svojom rodnom meste Bambali v Senegale. V marci 2020 Mané daroval 41 000 libier národnému výboru boja proti COVID-19 v Senegale. V roku 2021 venoval 500 000 libier na výstavbu nemocnice v Bambali. Okrem toho financoval aj výstavbu školy, čerpacej stanice a pošty pre svoju miestnu komunitu, pričom škole poskytol bezplatné notebooky a internet so službou 4G. Celkovo na tieto vylepšenia minul viac ako 700 000 libier Okrem toho vyčlenil na štipendium 70 eur mesačne každej rodine vo svojom 2000-člennom rodnom meste. To je približne ekvivalent mesačnej mzde občana Senegalu s minimálnou mzdou.
Mané je tiež ambasádorom Right To Play, medzinárodnej neziskovej organizácie, ktorej poslaním je posilniť postavenie zraniteľných detí. Spolupracoval s neziskovou organizáciou s cieľom zabezpečiť rovnosť a posilnenie postavenia mladých dievčat a žien v Senegale, čím zvýšil „povedomie o dôležitosti toho, aby mali dievčatá aj chlapci prístup k športovým a vzdelávacím príležitostiam“.
Osobný život.
Počas hrania v Liverpoole Mané býval v Allertone a bol dvakrát vykradnutý, raz v novembri 2017 a znova vo februári 2019. Je praktizujúcim moslimom.
Kontroverzia.
Po prehre 3:0 Bayernu Mníchov v semifinále Ligy Majstrov v sezóne 2022/2023 sa Mané dostal do hádky so spoluhráčom Leroyom Saném. Mané udrel Saného do pery a hráčov museli od seba oddeliť spoluhráči. Mané bol klubom suspendovaný na jeden zápas a obdržal pokutu 300 000 €.
Úspechy.
Red Bull Salzburg
Liverpool
Bayern Mníchov
Senegal
druhé miesto: 2019
Individuálne